Republikanët, projekt-ligj për kujdesin shëndetësor
Propozimi ka kundërshtarë të shumtë, ndër ta edhe spitale, grupe mjekësh dhe aktivistësh që përfaqësojnë interesat e pacientëve.
Propozimi u miratua pas një debati prej afro 20 orësh dhe përmbush një premtim të vjetër të republikanëve për të eliminuar ndëshkimet që parashikonte ligji i miratuar nga administrata e mëparshme për ata amerikanë që nuk paguanin sigurime shëndetësore. Porpozimi i miratuar në Komisionin e Dhomës së Përfaqësuesve për Buxhetin është fitore për republikanët që prej shtatë vjetësh ishin betuar ta luftonin ligjin e Presidentit Obama. Një tjetër element i ligjit të mëparshëm ishte zgjerimi i programit Medicaid, që mbështet me sigurime shtresën më të varfër amerikane. Tani propozimi i ri e ndalon zgjerimin e programit. Shumë republikanë kanë mëdyshje për propozimin e ri, në disa raste si rezultat i rezistencës nga një pjesë e elektoratit që është e interesuar të ruajë sigurimet që ofronte ligji i Presidentit Obama. Por presidenti Trump është optimist dhe u ba bërë thirrje republikanëve ta miratojnë projekt-ligjin: tha presidenti. Demokratët i kundërshtojnë me forcë ndryshimet në ligjin e Presidentit Obama, të cilat i shohin si favorizime në taksa për më të pasurit dhe reduktime në kujdesin shëndetësor që u ofrohet të varfërve: tha ligjvënësi demokrat Mike Doyle. Udhëheqësja e pakicës demokrate në Dhomën e Përfaqësuesve, Nancy Pelosi i akuzoi republikanët se po përpiqen ta shpejtojnë procesin për të fshehur faktet: Disa spitale si dhe grupe mjekësh e kanë kritikuar propozimin republikan, duke thënë se do të rrisë koston për kujdesin shëndetësor dhe do të detyrojë pacientët të mos blejnë sigurime shëndeti.